作者：黄机
词牌/韵律：六州歌头

paragraphs: 将军何日，去筑受降城。
三万骑，貔貅虎，戮鲵鲸。
洗沧溟。
试上金山望，中原路，平於掌，百年事，心未语，泪先倾。
若若累累印绶，偏安久、大义谁明。
倚危栏欲遍，江水亦吞声。
目断苹汀。
海门青。
停杯与问，焉用此，手虽子，积如京。
波神怒，风浩浩，勃然兴。
卷龙腥。
似把渠忠愤，伸恳请，翠华巡。
呼壮士，挽河汉，荡材枪。
长算直须先定，如细故、休苦营营。
正清愁满抱，鸥鹭却多情。
飞过邮亭。